Държавен вестник, бр. 83, 2010 г., стр. 21

БРОЙ  83	
Д Ъ Р Ж А В Е Н  В Е С Т Н И К 	
СТР.  21  
ПОСТАНОВЛЕНИЕ № 236 
ОТ 15 ОКТОМВРИ 2010 Г.
за предоставяне на допълнителни средства 
по бюджета на Министерството на икономи­
ката, енергетиката и туризма за изпълнение 
на Решение № 839 на Министерския съвет 
от 2008 г. за обявяване на блокове 1 и 2 на 
„АЕЦ Козлодуй“ – ЕАД, за съоръжения за 
управление на радиоактивни отпадъци, за 
обявяване на блокове 1 и 2 на АЕЦ „Козлодуй“ 
заедно с необходимото движимо имущество 
за частна държавна собственост и предос­
тавяне на това имущество за управление 
на Държавно предприятие „Радиоактивни 
отпадъци“ чрез едновременно намаляване и 
увеличаване капитала на „Български енергиен 
холдинг“ – ЕАД
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да 
предостави допълнителни средства в размер до 
2 715 300 лв. по бюджета на Министерството 
на икономиката, енергетиката и туризма за 
финансиране на допълнителни разходи по фонд 
„Радиоактивни отпадъци“, свързани с дейност­
та и издръжката на Държавно предприятие 
„Радиоактивни отпадъци“ по изпълнение на 
Решение № 839 на Министерски съвет от 2008 г.
(2) Средствата по ал. 1 да се използват 
за финансиране на дейността по обявяване 
на съоръженията на блокове 1 и 2 на АЕЦ 
„Козлодуй“ за съоръжения за управление на 
радиоактивни отпадъци.
Чл. 2. Средствата по чл. 1 да се осигурят 
чрез преструктуриране на разходите по ре­
публиканския бюджет за 2010 г. по реда на 
чл. 34 от Закона за устройството на държав­
ния бюджет.
Чл. 3. Министърът на финансите по пред­
ложение на министъра на икономиката, енер­
гетиката и туризма да извърши налагащите се 
промени по бюджета на Министерството на 
икономиката, енергетиката и туризма за  2010 г. 
на базата на фактически извършените разходи.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението 
се възлага на министъра на финансите и на 
министъра на икономиката, енергетиката и 
туризма.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
8356
ПОСТАНОВЛЕНИЕ № 237 
ОТ 15 ОКТОМВРИ 2010 Г.
за изменение на Постановление № 17 на Ми­
нистерския съвет от 2010 г. за одобряване 
финансирането на проекти, свързани с изпъл­
нението на поетите ангажименти от страна 
на Република България за присъединяване 
към Шенгенското пространство (обн., ДВ, 
бр. 14 от 2010 г.; изм. и доп., бр. 50 от 2010 г.)
МИНИСТЕРСКИЯТ СЪВЕТ
П О С Т А Н О В И :
§ 1. В приложение № 2 към чл. 1, ал. 3, 
раздел І „Област „Сухопътни граници“ т. 1 
се изменя така:
„1. Системи за контрол на превозни сред­
ства за откриване на укрити лица, изработка 
на гранични печати и доставка на мастило 
за тях.“
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
8357
ПОСТАНОВЛЕНИЕ № 238 
ОТ 15 ОКТОМВРИ 2010 Г.
за одобряване на допълнителни бюджетни 
кредити по бюджета на Министерството на 
вътрешните работи за 2010 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Министърът на финансите да пре­
достави от централния бюджет допълнителни 
бюджетни кредити в размер 16,0 млн. лв. по 
бюджета на Министерството на вътрешните 
работи за 2010 г. за изпълнение на задълже­
нията по чл. 204, ал. 2 и чл. 252 от Закона за 
Министерството на вътрешните работи.
(2) Бюджетните кредити по чл. 1 да се оси­
гурят за сметка на резерва за непредвидени 
и неотложни разходи – за предотвратяване, 
овладяване и преодоляване на последиците 
от бедствия, по чл. 1, ал. 2, т. 4.2 от Закона 
за държавния бюджет на Република България 
за 2010 г.
Чл. 2. Министърът на финансите да из­
върши налагащите се от  чл. 1 промени по 
съответните бюджети за 2010 г.